‘নিজেকে চিনি, নিজেকে গড়ি/গড়ি আলোকিত চাঁপাইনবাবগঞ্জ, গড়ি আলোকিত বাংলাদেশ…’ এই স্লোগানকে সামনে রেখে ২০১২ সালের ২৮ আগষ্ট মূল কাজ শুরু হলেও ‘আলোকিত চাঁপাইনবাবগঞ্জের’ (ওয়েবসাইট, ফেসবুক পেইজ) অনলাইন সংস্করণ www.alokito-chapainawabganj.com & www.facebook.com/alokito.chapainawabganj এর যাত্রা শুরু হয় ২০১৪ সালের ২৫ এপ্রিল। ১৮০০-২০১৮খ্রিস্টাব্দ (দু’শো বছর) পর্যন্ত বিভিন্ন অবদান/অর্জনের প্রেক্ষাপটে স্ব-স্ব ক্ষেত্রে প্রতিষ্ঠিত এবং সরকারি-বেসরকারি পর্যায়ের উল্লেখযোগ্য পদমর্যাদাধারী বিশিষ্ট ব্যক্তিদের সংক্ষিপ্ত জীবনী সংগ্রহ করে গ্রন্থাকারে (প্রিন্ট এবং অনলাইন সংস্করণ) প্রকাশের মাধ্যমে সর্ব-সাধারণের জন্য উন্মুক্ত করার মহৎ উদ্দেশ্য নিয়ে ‘আলোকিত চাঁপাইনবাবগঞ্জ’ যাত্রা শুরু করে…। পরবর্তীতে যা ‘বাংলাদেশের প্রথম প্রকাশনা প্রকল্প’ হিসেবে রুপান্তরিত হয়। জাতীয় সামাজিক-সাংস্কৃতিক, গবেষণাধর্মী-সেবামূলক প্রতিষ্ঠান ‘আলোকিত চাঁপাইনবাবগঞ্জ ফাউন্ডেশন’ (www.alokitochapainawabganjfoundation.com) এর প্রকাশনা প্রকল্প হিসেবে দীর্ঘদিন ধরে বিভিন্ন কর্ম-পরিকল্পনা নিয়ে কাজ করে যাচ্ছে ‘আলোকিত চাঁপাইনবাবগঞ্জ’।